Ministru kabineta noteikumu

**„Grozījumi Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība””**

Projekta sākotnējās (ex-ante) ietekmes novērtējuma ziņojums

*(anotācija)*

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  *Euro* ieviešanas kārtības likuma 30.panta pirmā un ceturtā daļa. Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2 apakšpunkts. Ministru kabineta 2013.gada 29.maija rīkojums Nr.212 „Par tiesību aktu grozījumu virzību saistībā ar *euro* ieviešanu Lavijā”. |
|  2. |  Pašreizējā situācija un problēmas |  Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams izstrādāt Ministru kabineta noteikumu „Grozījumi Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība”” projektu. Nepieciešams nodrošināt tiesību akta pielāgošanu *euro* ieviešanai, aizstājot visā noteikumu tekstā vārdu „lats” (attiecīgā locījumā) ar vārdu „*euro*”, konvertējot norādītās summas latos uz *euro* un grozot tiesību normas, kurās pieminēts Latvijas Bankas noteiktais valūtas kurss. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība |  Šā projekta mērķis ir pielāgot Ministru kabineta 2006.gada 31.oktobra noteikumus Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” *euro* ieviešanai t.i., konvertēt noteikumos norādītās summas latos uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Ar šiem noteikumiem Ministru kabineta 2006.gada 31.oktobra noteikumu Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” 107.punkts, kas nosaka, ka kompensējamo zāļu sarakstā iekļautās zāles, kuru izmaksas pārsniedz 3000 latu un par kuru iegādes izdevumu kompensāciju Veselības norēķinu centrs noslēdzis līgumu ar iesniedzēju, ar 2007.gada 1.janvāri bez papildu iesnieguma tiek iekļautas C sarakstā, 109.punkts, kas nosaka, ka no līdzekļiem, kas paredzēti Sociālās drošības tīkla stratēģijas īstenošanai 2009.gadā, zāļu un medicīnisko ierīču iegādes izdevumus sedz pilnā apmērā pacientam, kas normatīvajos aktos noteiktajā kārtībā atzīts par trūcīgu un kuram saskaņā ar šiem noteikumiem pienākas zāļu vai medicīnisko ierīču iegādes izdevumu kompensācija, ja šīs personas izdevumi par zāļu vai medicīnisko ierīču iegādi kompensācijas kārtības ietvaros laikposmā no 2009.gada 1.oktobra līdz 2009.gada 31.decembrim ir pārsnieguši 12,5 latus, un 111.punkts, kas nosaka, ka pašvaldības sociālā dienesta izziņas par to, ka pacienta ienākumi uz katru tā ģimenes locekli pēdējo triju mēnešu laikā nepārsniedz 120 latu mēnesī, kas ir izsniegtas līdz 2010.gada 31.maijam, ir derīgas trīs mēnešus no izsniegšanas dienas darbspējīgām personām un sešus mēnešus no izsniegšanas dienas darbnespējīgām personām, netiek izteikts jaunā redakcijā t.i. netiek pielāgots *euro*, jo attiecas uz iepriekšējo laika periodu.Noteikumos tiek grozītas tiesību normas, kurās pieminēts Latvijas Bankas noteiktais valūtas kurss, aizstājot vārdus „latos atbilstoši Latvijas Bankas noteiktajam” ar vārdiem „*euro* atbilstoši grāmatvedībā izmantojamam ārvalstu”.Grozītās tiesiskās normas nav nelabvēlīgākas personai, kā sākotnējās tiesiskās normas, kas bija izteiktas latos. Noteikumu projektā paredzētajām normām nav vērā ņemamas negatīvas ietekmes uz valsts budžetu. Noteikumi stājas spēkā *euro* ieviešanas dienā. Skaidras naudas maksājumiem, kuri vienlaicīgas apgrozības periodā atbilstoši *Euro* ieviešanas kārtības likuma noteiktajā kārtībā veikti latos, piemēro Ministru kabineta 2006.gada 31.oktobra noteikumu Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” redakciju, kas bija spēkā līdz 2013.gada 31.decembrim.Ar noteikumu projekta pieņemšanu pilnībā tiks atrisināta anotācijas I sadaļas 2.punktā minētā problēma. |
|  5. |  Projekta izstrādē iesaistītās institūcijas |  Projekts šo jomu neskar.  |
|  6. |  Iemesli, kādēļ netika nodrošināta sabiedrības līdzdalība |  Sabiedrības līdzdalība netika nodrošināta, jo noteikumu projekts ir tehnisks projekts, ka paredz tikai noteikumos norādīto summu konvertāciju no latiem uz *euro*. Projekts nemaina pastāvošo tiesisko regulējumu pēc būtības. |
|  7. |  Cita informācija |  Veselības ministrija plāno virzīt pieņemšanai uz Ministru kabinetu noteikumu „Grozījumi Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība”” projektu pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu.  Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim.  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013. gads** | Turpmākie trīs gadi (tūkst. *euro*) |
| **2014. gads** | **2015. gads** | **2016. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projektā paredzētajām normām nav negatīvas ietekmes uz valsts budžetu.Noteikumu projekts tiks īstenots, nemainot attiecīgā budžeta programmās/apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

*Anotācijas II, IV - VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta izpildi nodrošinās Nacionālais veselības dienests. |
|  2. |  Projekta izpildes ietekme uz pārvaldes funkcijām |  Nacionālais veselības dienests noteikumu projekta izpildi nodrošinās esošo funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija |  Nav |

Veselības ministre I.Circene

17.07.2013 08:37

1084

S.Dreimane

67876147, Sandra.Dreimane@vm.gov.lv